CELEX: C2007/042/61
Language: ro
Date: 2007-02-24 00:00:00
Title: Cauza T-401/06: Acțiune introdusă la data de 28 decembrie 2006 — Brosmann Footwear (HK) și alții/Consiliu

24.2.2007   
            
            
               RO
            
            
               Jurnalul Oficial al Uniunii Europene
            
            
               C 42/34
            
         Acțiune introdusă la data de 28 decembrie 2006 — Brosmann Footwear (HK) și alții/Consiliu
   (Cauza T-401/06)
   (2007/C 42/61)
   Limba de procedură: engleza
   Părțile
   
      Reclamante: Brosmann Footwear (HK) Ltd (Kowloon, Hong Kong), Seasonable Footwear (Zhong Shan) Ltd (Banfu, China), Lung Pao Footwear (Guangzhou) Ltd (Guangzhou, China), Risen Footwear (HK) Co. Ltd (Kowloon, Hong Kong) (reprezentanți: L. Ruessmann, A. Willems, lawyers)
   
      Pârât: Consiliul Uniunii Europene
   Concluziile reclamanților
   
               —
            
            
               anularea Regulamentului (CE) nr. 1472/2006 al Consiliului în măsura în care acesta impune taxe antidumping asupra exporturilor realizate de către reclamante;
            
         
               —
            
            
               obligarea Consiliului la plata cheltuielilor de judecată.
            
         Motivele și principalele argumente
   Prin prezenta acțiune reclamantele solicită anularea Regulamentului contestat, în măsura în care acesta impune taxe antidumping asupra exporturilor acestora către Uniunea Europeană. Acțiunea este fundamentată pe următoarele motive:
   
               —
            
            
               încălcarea articolelor 2 alineatul (7) litera (b) și 9 alineatul (5) din Regulamentul (CE) nr. 384/96 al Consiliului privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (în continuare denumit „Regulament de bază“), a articolului VI din GATT, precum și a principiilor nediscriminării, nemo auditur și așteptărilor legitime, în raport de omisiunea instituțiilor comunitare de a analiza, în mod individual, fiecare cerere de acordare a statutului de societate care funcționează conform principiilor economiei de piață (în continuare denumit „MET“), respectiv de acordare a tratamentului individual (în continuare denumit „IT“);
            
         
               —
            
            
               încălcarea articolelor 18 și 20 din Regulamentul de bază și nerespectarea dreptului la apărare al reclamantelor, în raport de omisiunea instituțiilor comunitare de a le comunica acestora modul de soluționare al cererilor de acordare a MEP și IT;
            
         
               —
            
            
               eroarea vădită de apreciere, precum și încălcarea articolului 5 alineatul (4) din Regulamentul de bază în raport de evaluarea atitudinii producătorilor comunitari în sprijinirea investigației, a articolului 1 alineatul (4) din același Regulament în ceea ce privește definirea sferei produsului, a articolului 17 din Regulamentul de bază și a articolului 253 CE în considerarea modului de selecție a eșantioanelor de la producătorii exportatori, a articolului 3 alineatul (2) din același Regulament și a articolului 253 CE referitor la stabilirea prejudiciului, a articolului 3 alineatul (2) din Regulamentul de bază cu referire la evaluarea legăturii de cauzalitate dintre importurile care fac obiectul unui dumping și prejudiciu, și, în cele din urmă, a articolului 9 alineatul (4) din Regulamentul de bază în ceea ce privește calcularea nivelului pentru eliminarea prejudiciului.